AksaraLLM/aksara-bahasa-daerah-v1 huggingface dataset:
Keramik Klampok iku kerajinan kang ana ing wewengkon Désa Klampok, Kacamatan Purwareja Klampok, Kabupatèn Banjarnegara. Désa klampok manggon ana sisih kulon wewengkon Kabupatèn Banjarnegara udakara 30 kilométer saka Kota Banjarnegara. Ana ing désa iki saora-orané ana 17 péngrajin lan telung pérusahaan keramik. Kéramik Klampok lan Kéramik-keramik liyané racaké digawé saka lempung. Lempung sing kanggo gawé Keramik Klampok dijupuk saka laladan Kaliwiro(wonoosobo),Cilongok, lan Banyumas. Keramik Klampok duwé keunikan ya iku ornamén kang kas lan warnané peteng. Keramik Klampok iki dadi produk kérajinan masarakat Désa Klampok kang wis misuwur. Keramik Klampok dadi salah sijining daya tarik wisata kang ana ing Kabupatèn Banjarnegara. Kéramik Klampok ora mung misuwur ana wewengkon lokal waé nanging uga wis misuwur ana ing manca. Keramik Klampok siki wis wiwit kalah saing karo produk-produk saka manca. Sawetara wujud keramik klampok kang diasilake kaya ta guci, teko, panggon payung, warna-warna wujud kéwan, piring hias, panggon kembang lan liya-liyanĤ. Poci kang dadi andalan produk keramik saka Kabupatèn Banjarnegara. Keramik Klampok sing wujudè poci pamasarané racaké dikirim nèng Tegal. Keramik Klampok racaké didadèkakè rerenggan omah warga, hotèl-hotèl, warung-warung gedhè, lan perkantoran. Keramik Klampok dadi produk kerajinan saka Kabupatèn Banjarnegara kang paling légendaris. Ana ing Désa Klampok dumunung antarané 30 perusahaan keramik, nanging kang nganti saiki sing isih tetep eksis ana sakiwa-tengené 16 perusahaan.
 Cara Gawe Keramik 

Carané gawé kramik klampok kang pisanan ya iku ngolah lempung kang arep digawé keramik. Kaping pindo lempung kang wis disiapaké diwentuk dadi wentuk apa kang dikarepaké. Keteluné keramik sing wis diwangun mau digaringaké. Sawisé digaringaké keramik banjur diobong. Sawisé diobong keramik banjur diglasir kanggo finising''. Kejaba cara gawé karamik mau, uga ana teknik-teknik carané gawé kramik. Teknik-teknik iku ana Teknik Pijat (piching),Teknik Pilin (Coiling), Teknik Slep, Teknik Putar, lan Teknik Cetak.

Cathetan suku 

Kerajinan
Kalpataru (utawa Kalpawreksa, Kalpadruma, Kalpapāda)(basa Sangskreta: कल्पवृक्ष, Kalpavṛkṣa) inggih punika pralambang pangayoman. Dumadi saking tembung kalpa ingkang ateges urip/gesang saha tembung taru ingkang ateges wit. Dados Kalpataru punika tegesipun wit panguripan.

Déning pamaréntah Indonésia, Kalpataru punika dipundadosaken replika ingkang salajengipun dados awujud tropi ingkang dipunaturaken kanggé tiyang ingkang ndhèrèk manyengkuyung saha ngupakarti lingkungan utawi alam.

Wonten ing sapérangan candhi Hindhu ing Indonésia, wonten relief ingkang nggambaraken Kalpataru, ingkang dipunpitadosi dados lambang panguripan. Ugi dados lambang pangayoman amargi Kalpataru punika awujud Wit Ringin ingkang ronipun ijo ngrembuyung, ngayomi, ngadhemi, saha ngayemi sadaya ing sakiwa tengenipun. Saged dados patuladhan mliginipun kanggé pra pangarsa ingkang kedah saged ngayomi, ngadhemi, saha ngayemi rakyatipun.

Wayang
Mitologi Hindhu
Tahu aci ya iku sawijining panganan khas arupa tahu sing diisèni aci (glepung pathi) saka Kabupatèn Tegal. Tahu aci maujud segi telu utawa kothak sing digorèng ing lenga sing megung. Paganan iki didol ing warung lan dipangan minangka nyamikan. Tahu iki rasané gurih lan empuk nalika dipangan.

Cara nggawé

Bahan 
 Tahu pong 15 wiji
 Glepung pathi 250 gram
 Banyu 75 ml
 Endhog pitik 2 wiji
 Mrica
 Bawang 2
 Brambang 3
 Uyah
 Loncang 2 lonjor

Cara ngolah 
 Campur glepung, banyu lan endhog banjur udhak nganti kalis
 Uleg bawang, brambang, mrica lan uyah nganti alus lan suntak ing adhonan
 Rajang loncang lan wènèhaké adhonan
 Lebokaké aci ing jero tahu
 Gorèng tahu ing lenga panas nganti mateng
 Entas lan bisa dipangan

Panganan
Nyamikan
Olah-olahan Indonésia
Gorèngan
Jumprit ya iku salah sawijininng papan wisata kang ana ing kabupatén Temanggung, manggon ing Kacamatan Ngadireja udakara 28 km saka Kutha Temanggung. Kawasan Jumprit manggon ing jalur strategis ya iku jalur Borobudur-Diéng, Semarang-Bandungan-Dieng, lan uga papan kang gampang di akses saka ngendi waé. Panggonan iki ora mung mawakake wanawisata utawa wisata alas, nanging uga nekaake objek wisata alam kang nengsemaké. Jumprit wiwit rame kawit taun 1980-an naika akèh para peziarah kang padha ziarah ing makame Ki Jumprit kang panggone ora adoh saka wanawisata Jumprit. Papan iki kawentar amarga minangka papan kanggo njupuk banyu suci kang dienggo ing dina Waisak.
Para biksu mirunggan njupuk banyu suci saka Jumprit iki kanggo ritual adicara Trisuci Waisak.

Umbul Jumprit 

Manggon ing antarané wit-witan, wujudé kaya candhi ing kraton Majapahit, ya iku yang diarani Umbul Jumprit. Wangunan iki dikeramatake warga ing kiwa-tengené sanajan uga dimanfaatake kanggo kabutuhan saben dinane. Banyu Umbul Jumprit ora naté garing, sanajan mangsa katiga, banyune tetep akèh, banyu Umbul Jumprit iku minangka tuk’e Kali Progo. Amarga isih dianggep keramat, Umbul Jumprit asring dienggo ritual kaya ta kungkum lan méditasi, puncake ing dina Slasa Kliwon lan Jumat Kliwon. Tujuane ya iku akèh, salah sijiné mbuwang siyal lan nglalap rejeki. Jumprit uga dadi panggonan kang dianggep suci déning umat Buda. Saben peringatan Waisak, telyung dina sedurunge para biksu nglakoni upacara njupuk banyu ing Umbul Jumprit. Banyu Jumprit dipercaya bisa gawé awet enom, entheng rezeki, lan mbuwang siyal.

Sajarah Jumprit 
Pamarintah Kabupatèn Temanggung ngresmekake papan wisata Jumprit ing tanggal 18 Januari 1987. Jumprit wis ditulis ing Serat Centhini lan digandhengake karo legendane Ki Jumprit ya iku ahli nujume Majapahit. Ki Jumprit diyakini minangka leluhure wong Temanggung sing ana ing kiwa-tengené Gunung Sindoro lan Sumbing. Makame Ki Jumprit uga ora adoh saka Umbul Jumprit. Saben dina akèh wong kang padha ziarah ing makame Ki Jumprit. Nalika isih sugeng Ki Jumprit naté ngramalake yèn Temanggung bakal dadi laladan sing makmur, lan iku kabukti amarga saiki Temanggung makmur saka komoditas mbakone.

Cathetan suku 

Wisata
Arddhawisamamātra inggih punika salah satunggaling metrum kakawin. Wirama Arddhawisamamātra guru laghu 8 (wolu) wanda saben gatranipun. Kalih (2) wirama punika manawi dipundadosaken satunggal (dados 16 wanda saben gatranipun) sinebat Wirama Wipulāwaktra. Wondene gabungan kalih gatra ugi sinebat Wirama Wipula Arddha sama mātra, kanthi pola guru laghu:

U U — | — U — | U U (wipula) +  — U — | — U — | — U (Arddha sama mātra) 

Pola guru laghu Wirama Arddhawisamamātra inggih punika:

U U — | — — — | U U utawi

— U — | — U — | U U.

Tuladha 

Tuladhanipun Wirama Arddhawisamamātra:

Tan tata tīta tantuten,

tan tetes tan tuting tutur,

titik tantrī tatēng tatwa,

''tutun tāmtām titir titih.’’ 

Jarwanipun:

Boten mangertos tata krama sampun dipunnut,

boten mangertos lan boten manut pitutur,

tanda panutan kanggé nata kabecikan,

mila wongsal-wangsul bakal katindhih.

(Nāgarakŗtāgama pada 382)

Cathetan suku 

Pupuh kakawin
Jawa Kuna
Martabak (saka basa Arab مُطبَّق mutabbaq) yaiku panganan khas asli saka Wétan Tengah. Martabak iku kalebu jinising panganan prasaja nanging patut kanggo pasugatan tamu. Panganan iki gampang anggoné nggawé, utawa yèn wegah nggawé ya gampang anggoné golèk (tuku). Jajanan iki mathuk yèn didhahar karo tèh utawa kopi. Wiwit saka masarakat ékonomi ngisor nganti masarakat kang ékonominé dhuwur uga seneng panganan martabak.

Jinising martabak 

Martabak iku akèh banget jinisé, nanging sing paling disenengi iku ana rong jinis, yaiku
 Martabak manis utawa sing diarani kue terang bulan lan uga ana sing ngarani kué bandung. Martabak manis iki isèn-isèné racaké soklat, kacang, keju lan miturut kasenengané sing gawé.
 Martabak endhog. Banjur yèn martabak endhog isiné ya endhog, nanging uga ana sing diisi daging kaya ta daging ayam utawa wedhus utawa sapi.

Bahan 
Martabak manis, digawé saka adonan glepung terigu, kang wis dicampuri karo endhog, margarin, susu, baking powder, gula. Bahan kanggo isi martabak manis bisa diisi kacang, soklat, keju, lan apa kang dadi kasenengané sing nggawé.
Éwadéné martabak endhog, digawé saka adonan glepung terigu kang gedhéné padha karo ukuran endhog pitik. Adonan iku mau bahané terigu, endhog, uyah, lan banyu sacukupé. Banjur bahan kanggo isiné bisa diwènèhi unclang, daging, endhog, lan godhong bawang.

Cara nggawé 
Martabak manis, jladrèné iku dipanasaké ing wajan, lan diisi karo soklat, kacang, lan liya-liyané kaya sing dipengini. Ditunggu jladrèné nganti mateng, kira-kira 10 menit banjur martabaké wis siyap dimaem.

Martabak endhog, jladrèné iku dibanting, ditipisaké lan diuncalaké ana ing sèng utawa kanggo nggawé martabak iku. Banjur yèn jladrèn wis tipis, jladrèn digorèng ing wajan banjur diisi karo daging, unclang, janganan, lan bumbu. Yèn wis digorèng lan diisi sayuran banjur adonan diwolak-walik, sawisé iku dientèni limang menit banjur martabak siyap dicawisaké ning méja lan dimaem. Déné martabak endhog iku padatan digawé saka glepung terigu, endhog, lan godhong bawang.

Cathetan suku 

Panganan
Olah-olahan Indonésia
Maca yaiku prosès pikiran, nganggo kekuwatan dhéwé, ningkatake dhiri kanthi nggarap buku. Tanpa pitulungan éksternal apa baé kajaba simbol-simbol kang kacéthak, pikiran ningkatake dhiri saka “kurang mahami” dadi “luwih mahami”.
Tujuwan maca yaiku supaya éntuk informasi lan supaya luwih paham. Tegesé tembung kaping pisan digunakaké kaya ta nalika maca koran, majalah, utawa matéri liyané. Kegiyatan kaya ngono iku bisa nambahi informasi nanging durung mesthi ngundhakaké pemahaman. Tegesé tembung kaping pindho digunakaké nalika maca samubarang bab kang sadurungé durung patiya dimangerténi. Saliyané iku, maca uga kanggo hiburan.

Lével maca 
Lével maca ana papat yaiku :
 Maca dhasar, yaiku wiwitané wong ajaran dhasar-dhasar maca, éntuk pelatihan maca dhasar, lan éntuk manéka warna ketrampilan maca.
 Maca inspeksional, yaiku lével kang duwé syarat mirunggan yaiku ing bab wektu.
 Maca analitis, yaiku maca sakabehané, maca lengkap lan maca kanthi apik.
 Maca sintopikal, yaiku maca punjul sa-buku kanggo sa-topik. Téyori kang tinemu ing buku-buku iku disandingake lan dijupuk analisis topik iku mau.

Masalah-masalah maca 

Masalah-masalah kang tinemu nalika maca ing antarané:
 Korespondensi : salah sijiné masalah ing bab iki yaku ukara-ukara kang wis ketinggalan jaman isih dienggo.
 Jurnal lan majalah : kandel lan frekuensi wetuné.
 Perundang-undangan : basa kang digunakaké ruwet lan angél dipahami.

Masalah liya kang tinemu yaiku,
 Kosakata, akèh tembung kang ora dimangerténi.
 Relaksasi, kesuwén maca bisa marakake tegang, gugup, gampang ngamuk.
 Antisipasi
 Konsentrasi
 Retensi
 Tujuan
 Motivasi

Kaprigelan Dhasar Maca 
kemampuan dhasar kang perlu dikuasai supaya bisa ngembangake keterampilan maca yaiku:
 Konsentrasi
 Gawé Peta PIkiran
 Rélaksasi

Nggawé Perpustakaan Dhewe 
Kanggo wong kang seneng maca, mesthi buku kang diduwèni akèh banget. Kanggo njaga supaya buku tetep awet ana panyaruwe kang patut digatekake.
 Buku aja nganti kena sorot srengéngé langsung. dokok ning lemari utawa rak kang cedhak karo jendela.
 Jaga suhu ruangan kira-kira 16°-21 °C supaya ora jamuren.
 Kerep ngresiki buku saka lebu.

Kanggo gawé pabukon, gunakake rak kang built-in supaya katon luwih rapi. Yèn perlu sediakake meja lan kursi kanggo maca. Pesthekake panggone kepénak lan pencahayaan ruang cukup.

Prelu dimangerteni yèn lemari ora pas, buku bisa cepat rusak lan yèn posisi maca ora kepénak, bisa ngganggu keséhatan.

Cathetan suku 

Ortografi
Aksara
Linguistik trapan
Maca (prosès)
Putih ya iku kagolong salah sijiné warna sajeroning warna nétral .Werna putih ana ing njaba bunderan kulawarga warna primer, sekunder lan tersier uga bisa kalebu ing warna akromatik. Asring mau uga warna putih, warna kang ngadeg dhéwé sak njabané warna ireng, abang lan biru.Ing seni rupa warna putih kagolong warna kang bisa dipadukake karo warna liya lan mumpangaté kanggo netralake warna liyané supaya serasi utawa pantes.Werna putih akèh kang nganggep warna kang ora kagolong ing kulawarga warna,asebab bisa di campur karo warna liyané (nétral). Mantulé cahya putih bisa uga kacipta ing sajeroning campuran spektrum warna dhasar, utawa warna abang, ijo, lan biru, semana uga cahyané kang dikasilake.

Mumpangat 
Putih ing sajeroning panguripan masarakat sadina-dina dimumpatngatake kanggo dasaran warna kertas.Karana iku warna putih lumrahé kanggo nentukake lembaran kang ora kena warna liya utawa warna mangsi.
Sajeroning kaciptané karya seni rupa, seniman uga ncampur warna putih karo warna liyané kanggo ngasilaké warna kang lueih enom saka warna utama/pokok contoné biru enom, kuning enom, lan sapanunggalanipun. Werna putih uga duwé pralambang suci lan resik

Uga delengen 
 Werna
 Pratélan warna
 Seni rupa

Cathetan sikil

Gladri 

Werna
Seni rupa
Nikita Sergeyevich Khrushchev () punika satunggiling nagarawan Uni Sovyèt. Sasampunipun tilar donyanipun Stalin lan parebatan kakuwaosan, panjenenganipun mengku kalungguhan minangka Sekjen Parté Kuminis Uni Sovyèt wiwit taun 1953 dumugi 1964, lan minangka Mahamantri wiwit taun 1958 dumugi 1964. Nalika taun 1964 panjenenganipun dipunlèngsèraken déning Parté Kuminis lan dipungantosaken déning Leonid Brezhnev

Khruschev kathah ngritik gaya Stalin salebetipun mimpin Uni Sovyèt, saéngga sapérangan pendhèrèk Stalin boten patiya remen kaliyan panjenenganipun.

Kawicaksanan-kawicaksanan wigatos salaminipun papréntahan Khrushchev ing Sovyèt.
 Taun 1955 madegaken Pakta Warsawa, minangka tandhingan kanggé NATO
 Taun 1956 militèr Uni Sovyèt ngintervènsi Hungaria
 Nyengkuyung Mesir salaminipun Krisis Terusan Suez taun 1956
 Perpecahan Tiongkok-Sovyèt minangka akibat negosiasinipun Krushchev kaliyan nagari-nagari kilèn lan nulak nulung program akasa Cina
 Miwiti program akasa Sovyèt, ingkang kasil ngintun satelit Sputnik lan kosmonot Yuri Gagarin dhumateng njawi akasa.
 Nyarujuki pambangunan Tèmbok Berlin ing taun 1961
 Manggènaken rudal-rudal nuklir ing Kuba, saéngga micu Krisis Rudal Kuba ing taun 1962.

Pranala njawi 

Nikita Khrushchev Archive at marxists.org
The CWIHP at the Wilson Center for Scholars: The Nikita Khrushchev Papers 
Obituary, The New York Times, September 12, 1971, Khrushchev's Human Dimensions Brought Him to Power and to His Downfall
The Case of Khrushchev's Shoe, by Nina Khrushcheva (Nikita's great-granddaughter), New Statesman, Oct. 2, 2000
Modern History Sourcebook: Nikita S. Khrushchev: The Secret Speech—On the Cult of Personality, 1956
"Tumultuous, prolonged applause ending in ovation. All rise." Khrushchev's "Secret Report" & Poland
Thaw in the Cold War: Eisenhower and Khrushchev at Gettysburg, a National Park Service Teaching with Historic Places (TwHP) lesson plan
Khrushchev photo collection

Tokoh Uni Sovyèt
Pamimpin Perang Dingin
Kepala papréntahan Uni Sovyèt
Person of the Year
Artikel mawa basa krama
Lair 1894
Heinrich Wilhelm Matthäus Olbers (Arbergen, 11 Oktober 1758 – Bremen, 2 Maret 1840) punika satunggiling astronom, fisikawan, lan dhokter asal Jerman.

Nalika sekolah ing Göttingen, panjenenganipun nyinaoni èlmu fisika. Sasampunipun lulus nalika taun 1780, panjenenganipun wiwit nyinaoni babagan kadhokteran ing Bremen. Wekdal ndalu dipun-ginakaken kanggé sinau astronomi.

Nalika taun 1802, Olbers manggihaken lan maringi nama asteroid Pallas. Gangsal taun salajengipun, panjenenganipun manggihaken asteroid Vesta ingkang diparining nama déning Gauss. Nalika tanggal 6 Maret 1815, Olbers ugi manggihaken satunggil komet berkala ingkang diparining nama 13P/Olbers.

Obyèk astronomi ingkang mundhut nama saking Olbers inggih punika asteroid 1002 Olbersia lan Kawah Olbers ing Bulan. Sasanèsipun punika, nama Paradoks Olbers ugi asalipun saking Matthäus Olbers.

Wacan terusan 

 
 
 
 

  - see, for instance, "Olbers," Britannica

Lair 1758
Pati 1840
Olbers, Heinrich Wilhelm Matthaus
Olbers, Heinrich Wilhelm Matthaus
Artikel mawa basa krama
Sirup Kawis ya iku salah sijining sirup kang khas saking Kabupatèn Rembang. Sirup kawis digawè saking buah Kawis kang wujudè kaya jeruk. Ukuran wohè luwih gedhé saka jeruk umumè. Wujudè berkerut warna kulit wohè coklat rada klawuan lan isinè berbulir warna ireng rada coklat. Buah kawis duwé jeneng latin limonia acidissima synferonie nduwè aroma khas. Sirup kawis khas Kabupatèn Rembang iki wis kawéntar nganti tekan manca.Finlan lan Amérika, dadi salah saji nagara kang dadi tujuan èkspor sirup iki.
Kabupatèn Rembang dadi siji-sijinè laladan sing ngasilakè sirup kawis.
Kandungan kang ana saben 100 gr daging buah kang bisa dipangan isinè: 74 gr air, 8 gr protèin, 1,5 gr lemak, 7,5 gr karbohidrat,lan 5 gr abu.
Daging buah kang wis garing ana kandunganè 15% asem sitrat lan asem-asem kalium, kalsium, lan wesi.
Kayu kawista warnanè putih kekuningan, atos, rada abot, lan seratè kasar, nanging urat kayunè rapet dan bisa dipolès nganti kempling.

Cathetan suku 

Kabupatèn Rembang
Sultan Hadiwijaya iku sawijining sultan kang jumeneng ing Kasultanan Pajang, sing mréntah wiwit taun 1549 nganti 1582. Nalika isih timur diwènèhi tetenger Mas Karèbèt ya Sang Jaka Tingkir. Mas Karèbèt iku putrané Ki Kebo Kenanga utawa Ki Ageng Pengging sesepuh ing laladan Pengging. Déné larah-larahé Mas Karebet mau Jaka Tingkir amarga diangkat anak déning Nyai Ageng Tingkir sasuruté ramane Ki Kebo Kenanga.

Kanggo njaga kuwasané ing Pajang, Sultan Hadiwijaya kudu ngadhepi Arya Penangsang adipati Jipang putra saka Sekar Séda Lèpèn sing ora rila yèn tahta diwengku déning Sultan Hadiwijaya sing mung putra mantu saka Sultan Trenggana. Sultan Hadiwijaya banjur nganakaké sayembara, sing sapa bisa ngalahaké Arya Penangsang bakal diparingi bebungah wujud tlatah Pathi lan Mentaok. Wusanané kanthi rékadaya saka Ki Ageng Pemanahan lan Ki Penjawi, Arya Penangsang kasil diprejaya déning Danang Sutawijaya.

Silsilah 
Silsilah Jaka Tingkir manut carita babad ya iku Pangeran Andayaningrat nggarwa Ratu Pembayun (putri Prabu Brawijaya) peputra Ki Kebo Kenanga, sing nggarwa Nyai Ageng Pengging lan nurunake Jaka Tingkir utawa Mas Karebet.

Réferènsi 
 H.J.de Graaf dan T.H. Pigeaud. 2001. Karajan-Karajan Islam Pertama di Jawa. Terj. Jakarta: Pustaka Utama Grafiti
 Purwadi. 2007. Sajarah Raja-Raja Jawa. Yogyakarta: Media Ilmu

Cathetan suku 

Kasultanan Pajang
Tempuyung iku sawijining jinis tetuwuhan alasan sing bisa urip ing papan kabuka, kudu kena surya. Tuwuhan kang nama latine Sonchus arvensis L duwèni warna ijo lan bentukè lonjong, pucukè lancip lan pinggirè ora rata. 
 Tempuyung duwèni khasiat akèh, ya iku radang payudara, bisul, blegudreg, kandung kencing, kandung empedu batu, lan kencing batu. Ing njeronè godhong iku duwé kalium akèh..  Gunanè kalium iku kang nggawè watu ginjel sing bentukè kalsium karbonat rusak, amarga kalium iku isoh nyingkirkè kalsium kanggo nggabung karo senyawa karbonat, oksalat, utawa urat kang nggawè watu ginjel akhirè watu ginjel iku kegawa metu karo urinè.

Jinising
Akèh wujudè tetuwuhan iki, sing ron cilik jenengè lempung lan yèn ron gedhé dhuwurè tekan rong mèter mau rayana.

Rasanè
Tempuyung uga salah sawijinè tetuwuhan sing duwèni golongan senyawa flavonoid. Ana pelitian sing nuduhkè yèn senyawa flavonoid lumebu golongan flavon tersubstitusi ya iku 7,4'-hidroksin flavon. Yèn manawa dirasakakè tempuyung iku rasanè pait lan atis.

Manfaatè
Tempuyung duwè khasiat kanggo tamba

Radang payudara
bisul
blegudreg, kandung kencing lan kandung empedu batu
kencing batu
pendengaran
infèksi usus buntu
disèntri 
wasir.

Nama Liya
Gempur batu, galibug, jombang, jombang lalakina, lempung, lampenas, rayana, niu she tou (Cina).

Cathetan suku

Tetuwuhan obat
Tetuwuhan
Papan Anggegana Sultan Aji Muhammad Sulaiman (kodhe IATA: BPN; ICAO: WALL) iku papan anggegana domestik lan internasional ing Balikpapan, Kalimantan Wétan. Papan Anggegana iki dioperasèkaké déning PT Angkasa Pura I lan dibuka tanggal 6 Agustus 1997. Papan Anggegana iki duwé jembar 300 hèktar.

Data-data

Data Papan Anggegana 
Domestik lan Internasional, 
Let saka pusat kutha Balikpapan: 4,5 km (2,5 mil), 
Posisi 01°16´02"LS, 116°53´38"BT, 
Elevasi 3,75m (12 kaki), 
Terminal Penumpang Domestik 1917m², 
Terminal Penumpang Internasional 860m² 
Terminal Kargo 
Hangar Fix wing 2 pesawat setara B737 
Hangar Rotary wing 6 helikopter setara C212 
bisa didharati Boeing-747 lan Airbus A-330

Data Lapangan Terbang 
Runway: Heading 07/25, 2.495m x 45m, ILS

Maskapé 
Sawetara maskapé sing dilayani papan anggegana iki:

Dalam Negeri 
 Batik Air
 Citilink
 Garuda Indonesia
 Lion Air
 Kal Star Aviaton
 Sriwijaya Air
 Susi Air
 Wings Air

Luar Negri 
 Silk Air

Delenga uga 
 Pratélaning papan anggegana ing Indonésia

Pranala njaba 
 http://www.sepingganairport.com
 http://www.angkasapura1.co.id

Sultan Aji Muhammad Sulaiman
Sultan Aji Muhammad Sulaiman
Kutha Balikpapan
Coffea iku marga tetuwuhan sing asilé antarané awujud wiji kopi sing dadi bahan dhasar ombènan wédang kopi. Genus iki duwé watara 100 spésies, nanging saka 100 spésies iku mung loro sing nduwé aji tumrap dedagangan, ya iku C. canephora (ngasilaké kopi robusta) lan C. arabica (ngasilaké kopi arabika). Sawetara jinis liya uga dianggo minangka bahan campuran kanggo aroma, kaya ta C. excelsa lan C. liberica.

Kopi
Rubiaceae
Batik Gumelam ya iku warisan budaya bangsa kang ana ing wewengkon Kabupatèn Banjarnegara. Batik tulis Gumelem dikembangna ing désa Gumelem, Kacamatan Susukan, Kabupatèn Banjarnegara. Désa Gumelem duwé jarak sakiwa-tengené 45 kilomèter saka Kutha Banjarnegara. Batik Gumelem dadi salah siji kebanggaan kang isih ana nganti tekan saiki. Warisan budaya iki diturunakè saka génerasi marang génerasi ngisorè. Saiki ana sakiwa-tengené 24 perajin bathik asli Gumelem kang yandarakè uripè saka usahanè iku. Warga kang nyandarakè uripè saka bathik gumelem sing akèh ana ing Dusun Dagaran, Désa Gumelem Wétan, Kacamatan Susukan, Kabupatèn Banjarnegara. Batik Gumelem potènsial dikembangkè saka kaca èkonomi, sosial, lan lingkunganè kanggo njurung sèktor pariwisata lan bisa uga dadi salah siwijining jujugan plesiran Kabupatèn Banjarnegara. Sanajan kagunan bathik tulis dikembangkè ana ing wewengkon-wewengkon liya nanging bathik tulis Gumelem duwè kèunikan dhèwè. Kaunikanè ana ing motif bathik kang tanpa pengulangan dadinè motif bathik Gumelem katon luwih luwes. Kejaba saka iku warna dhasar kain kang luwih enom saka warna motifè ndadèkake désain bathik katon tembus utawa bisa didelok saka sisih kekaronè. Motif-motif bathik Gumelem tradhisional kaya ta: Cèbong Kumpul (anak katak berkumpul), Kawung Beton, lan Parang Juanda. Motif liyanè kang ana antaranè merak kembangan, ireng blabur, donya baru tutulan, jagatan tutul baru, kembangan,cendhol wutah, rawisan pare, mega mendung dieng lan jagad sogan. Sajarah bathik Gumelem wis ana wiwitanè Gumelem isih dadi Kademangan. Demang Gumelem nalika iku uga ngawa budaya bathik Mataram ana ing Gumelem, Kabupatèn Banjarnegara. Batik Gumelem luwih ngrembaka wiwit Pèmkab Banjarnegara ngwajibna Pegawènè nganggo bathik Gumelem saben dina sètu sawatawis taun 2006. Saya suwé saben dina Kemis lan Jumat punggawa Pemkab Banjarnegara uga diwajibake nganggo Batik Gumelem. Ora mung pegawè pamaréntahan, saiki masarakat umum uga wis gelem lan bombong nganggo bathik Gumelem kang motif lan warnanè disenengi masarakat Kabupatèn Banjarnegara. Batik Gumelem saiki wis wiwit dikenalakè marang siswa-siswa SD-SD ing Désa Gumelem. Cara ngawè bathik Gumelem umumè ana 3 tahapan, pisanan mernani, kaping pindho mènèhi malam (lilin bathik), lan kaping telu panyoplokan lilin saka kainé. Cara ngawè bathik urutané sing lumrahé ana nyungging, nganji, njaplak, Nglowong lan Ngisèni, Mopok lan nyolèt, Ngelir lan Nyoga, lan Nglorod. Pungkasané kain kang wis dibatik diresiki banjur dipémé nganti garing.

cathetan suku 

Budaya
Iwak cupang kalebu sawijining iwak kang asalé asli saka Asia Kidul-Wétan. Iwak jinis iki duwé variasi sirip, sisik, wujud lan warna kang éndah lan akèh macemé. Ana ing sapérangan laladan, iwak kang kalebu agrésif lan seneng maméraké sirip lan buntuté iki kerep uga diarani iwak aduan. Nanging sanadyan iwak iki diarani iwak aduan sejatine kang diadu mung iwak saka jinis lanang baé.

Miturut sapérangan literatur, jeneng cupang sajatiné mung kanggo ngarani iwak saka marga Trichopsis kaya déné Trichopsis vittatus (cupang abang), Trichopsis pumillus (cupang biru) lan Trichopsis scalleri (cupang ijo). Wiwitané ya iwak sawah iki kang déning para bebrayan umum diarani iwak cupang, nanging awit taun 1960-an cupang saka marga Trichopsis mau banjur kalah pamor ketimbang cupang saka marga Betta.

Jinising 
Jinis cupang kang dikenal saiki ya iku:
 Betta pugnax (Forest Betta)
 Betta taeniata (Banned Betta)
 Betta macrostoma (Bruney Beauty)
 Betta unimaculata (Golden Slender)'''
 Betta picta (Painted Betta) Betta anabantoides (Pearly Betta) Betta edithae (Betta Brederi) Betta foerschi (Purple Saphire Betta)Iwak cupang ana ing ndhuwur dikenal karo mouth breeder ya iku iwak cupang kang ngangeremi endhogé ana ing jero cangkem. Ana ing ngisor iki ya iku jinis iwak cupang betta, kang gawé omahé nganggo busa (bublle nest).
 Betta akarensis 'Sarawak Betta)
 Betta coccina (Clorat's Betta)
 Betta bellica (Standard's Betta)
 Betta tesyae (Peaceful Betta)
 Betta smaragdina (Emerald Betta)
 Betta splendens (Siamese Fighting Fish)
Jinis ikan cupang liya kang dikenal ya iku:
 Betta albimarginata
 Betta balunga
 Betta breviobesus

Cupang hias dibagi dadi:
 Halfmoon (setengah wulan), cupang jinis iki duwé sirip lan buntut amba lan simetris kaya wujud wulan setengah. Jinis cupang iki pisanan dibudidaya ana ing Amérika Sarikat déning Peter Goettner taun 1982.
 Crowntail (buntut makutha) utawa serit, cupang jinis iki pisanan dibudidayaké déning peternak cupang saka laladan Jakarta kulon, ya iku ana ing laladan slipi taun 1968 Ciri utamaé ya iku sirip lan buntut kang kaya sisir.
 Double tail (buntut dobel).
 Plakat Halfmoon.
 giant (cupang raksasa), cupang jinis iki mkasil saka perkawinan silang antarané cupang biyasa karo cupang alam, cupang jinis iki ukurané bisa nganti 12 cm.

Gladri

Cathetan suku 

Iwak
Sato kéwan
Iwak hias
Owabong ya iku salah siji Objék Wisata banyu kang ana ing Bojongsari Kabupatén Purbalingga.
Jeneng Owabong sabeneré cekakan saka Objék Wisata Air Bojongsari.
Sadurungé dadi owabong, objèk wisata iki awujud padusan (bèji). Owabong manggon ana Jl. Raya Bojongsari No.1 Purbalingga, Jawa Tengah 53362. Bojongsari manggon watara 5 kilomèter saka kutha Purbalingga. Owabong dadi tujuwan wisata kang misuwur ana ing Jawa Tengah. Banyu ana ing Owabong asalé saka Tuk Cidandang, Cipawon, lan Cikupél. Ana warna-warna wahana ing owabong. Wahana-wahana kang ana kaya wahana WaterBoom, Pasisir Bebas Tsunami, nganti tekan wahana èmbèr wutah. Saliyané wahana banyu, ing owabong uga disadiakaké wahana liyané kaya ta Gokart lan Teraphy Ikan. Kanggo njurung wisata owabong uga ana cottage ing sacedhaké owabong. Kanggo nyenengaké wong-wong kang dolan ana ing owabong saiki wahana biyoskup patang diménsiné. Sing diunggulaké saka biyoskup 4 dimensiné owabong ya iku penonton nganggo kacamata lan lungguh ana ing korsi kang bisa muter nem arah angin, ngetutaké situasi adegan kang ana pilmé. Bedané Bioskop 4 dimensiné owabong karo kang ana ing Gelanggang Samodra aNcol, ya iku biyoskup 4 dimensiné owabong luwih pepak dibandingaké karo kang ana ing Ancol.

Cathetan suku 

Pariwisata
Bèbèk uga dikenal kanthi sesebutan itik ing basa Indonésia. Saka Amérika Lor kang asalé saka bèbèk alas (Anas Moscha) utawa Wild mallard
Saka daya tahan awaké, bèbèk duwé daya tahan awak kang luwih kuwat saka serangan lelara tinimbang jinis unggas liyané. Endhog utawa dagingé bèbèk duwé gizi kang akèh sanget lan ora kalah karo endhog utawa daging pitik.(Djarijah, Abbas Siregar. 1996. Usaha Ternak Itik. Yogyakarta: Kanisius. Hal. 9) Endhog bèbèk ngandhut 20,5% protéin lan 12% lemak. Saliyané mupangat mau, endhog bèbèk uga bisa kanggo olahan endhog asin, martabak, lan campuran jamu.

Klasifikasi 
Kasifikasi bèbèk, miturut tipene diklompokake ana telung golongan:
 Bèbèk petelur kaya ta Indian Runner, Khaki Campbell, Buff (Buff Orpington) lan CV 2000-INA;
 Bèbèk pedaging kaya ta Peking, Rouen, Aylesbury, Muscovy, Cayuga;
 Bèbèk ornamental (itik kesayangan/hobby) kaya ta East India, Call (Grey Call), Mandariun, Blue Swedish, Crested, Wood.

Lelara Bèbèk 
Miturut jinisé, lelara bèbèk dibédakaké dadi rong golongan:

1.Lelara ora nular.
Lelara iki disebabake amarga keracunan, kasehataan lan kebersihaan kang kurang, kurang vitamin uga mineral,lan sapiturute. Kang kalebu lelara bèbèk kang ora nular:
 Strees (Cekaman)
 Kekurangan (defisiensi) Vitamin A
 Brooder Pneumonia
 Rickets Duck
 Antibiotika Dermatitis 
 Mycosis
 Botulism (Limberneck)
 Keracunan Garam

2.Lelara kang bisa nular
Lelara nular ing bèbèk disebabake amarga virus, bakteri lan kuman kang bisa ditularake liwat kontak langsung utawa liwat angin. Kang kalebu lelara bèbèk kang bisa nular kaya ta:
 Fowl Cholera (kolera itik)
 Fowl Pox (Cacar)
 White Eye (Mata Memutih)
 Coccidiosis
 Coryza
 Salmonellosis
 Sinusitis
 Aflatoksikosis

Cathetan suku 

Sato iwèn
Kéwan ingon-ingon
Ostrali iku bawana ing donya.. Ostrali iku bawana kang paling cilik. Ostrali iku ana ing bumi sisih kidul antarané Samudera Pasifik lan Samudera Hindia. Ambane mung 7.682.300 km2, dawa saka Pasisir Wétan tekan Kulon iku 3200 km lan dawa saka Tanjung York ing Pasisir Lor tekan Tanjung Tenggara ing Tasmania iku 3700 km. Letak geografisé iku saka 10o 41'LS tekan garis lintang 43o 39'LS lan saka garis ujur 113o 09'BT tekan 153o 39'BT. Lagu kebangsaané iku judhulé Advance Australia Fair kang didheklarasiaké tanggal 19 April 1984 Tanggal 1 Januari 1901 Ostrali dimerdhékaaké déning Inggris.Pendhudhuk asli Ostrali iku suku Aborigin. Ostrali

Sajarah Ostrali 
 Sabeneré Ostrali wis tinemu ing taun 1642 déning Portugis lan Spanyol
 Ing taun 1768, Kaptén James Cook lunga menyang Tahiti kanggo sinau papan mandhegé planit Venus ing langit Samodra Pasifik sisih Kidul. Ing dalan bali, ndhékné mandheg ing papan anyar sing saiki mau New Zealand utawa Selandia Baru. Ndhékné lunga manèh lan mandheg ing Ostrali sisih kidul sawisé ndhékné bali mara Inggris
 Ing taun 1787 Inggris ngirim penjahat mara Ostrali amarga laladan ‘’pengiriman’’ penjahat Inggris ya iku Amérika wis kebak. Ing taun iku 750 tahanan dipindhah mara Ostrali, kanthi taun 1868 lewih saka 168.000 tahanan tekan Ostrali.
 Ing taun 1851 Ostrali wiwit dikenal wong saka dunya amarga sugih emas. Emas tinemu ing laladan New South Wales lan Victoria. Wong kang paling akèh teka mara Ostrali iku wong China. Taun 1854 ana perang gedhé amarga para tukang tambang kepéngin ngilangake pajeg barang tambang lan ngadhepi militér Ostrali.

Uga delengen 
 Arkéologi Ostrali
 Sajarah Oseania
 Terra Nullius

Cathetan suku 

Australia
Australia
Sajarah miturut kawasan
Umbul Sidomukti iku salah sawijining tuladha papan kanggo wisata ing tlatah Semarang, tepaté ana ing Désa Sidomukti, Kacamatan Bandhungan, Kabupatèn Semarang. Papan wisata iki awujud papan wisata pagunungan. Sesawangan kang éndah bisa gawé adem tentrem ing ati lan gawé betah ana kana. Saka papan iki awake dhéwé bisa nyawang éndahing Kutha Semarang, saliyané kui papan wisata iki jumbuh kanggo sapa waé, wiwit saka bocah nganti wong tuwa. Kangge menuju Umbul Sidomukti cekap gampang, saking pusat kutha Semarang Simpang Lima amung butuh waktu 40-60 menit. Saking kutha Semarang, menyang pasar Jimbaran Bandungan, énggok tengen lan munggah kira-kira 4 kilomèter. Saka pasar Jimbaran kathah panunjuk dalan saéngga boten nyasar.

Fasilitas 
Manawi ajeng mlebet ing pariwisata Sidomukti kadah bayar tiket kanggé mlebet ing kawasan pariwisata Sidomukti, Tiket mlebet marang Sidomukti saben wong reganipun Rp 8.000. Ing Umbul Sidomukti iki kasamektakaké bèji kang banyuné bening lan anyes, cacahé papat kang jeruné béda-béda. Ing sapinggir kolam ana pondhok-pondhok kanggé lungguhan para pengunjung. Umbul Sidomukti uga dadi papan panggonan kang nengsemake, amarga pemandangane kang iseh asri lan alami, udara tansah sejuk lan akèh tetuwuhan kang nambah adem hawane. Kejaba iku kanggo sapa waé kang kepéngin nguji adrènalin uga kasamektakaké flying fox, marrine bridge ya iku wot tali kang dawane 60 mèter lan ana jurang ing ngisore kang jerone punjul 30 mèter. lan ATV ya iku kendaraan kang dinggo muteri dalan lemah kang ana sakiwa-tengené jurang kang dhuwuré 25 mèter.
Kangge bocah cilik ana wahana kang dinggo nglatih mental supados kendel lan ngelatih sportivitas, koyoto flying fox kang dawane 15 mèter. Fasilitas liyané ya iku camping ground ingkang saged dinggo pengunjung kanggé ngerasaake suasana wengi ing alam bébas.

Umbul Sidomukti bisa dadi pilihan kanggo liburan bareng-bareng kulawarga, kanca-kanca sekolah lan uga saged kanggo ngilangake stres. Panggènan wisata Umbul Sidomukti diresmeake tanggal 02 Agustus 2007, kang diyasa nganggo désain kolam tradhisional kang pinggirane kolam kagawé saka tumpukan watu alam. Panggenane ana ing 1.200 dhuwuré lumah laut lan diapit jurang kiwa tengene, amarga iku Umbul Sidomukti mau dadi bèji alam kang paling dhuwur ana ing Indonesia. Wisata Umbul Sidomukti ora mung nawarake kaendahan alam nanging wonten wahana kanggo nguji nyali, kaya ta Flying fox kang dawane udakara 100 mèter ngelewati jurang kang jero. Jeroning lembah ya iku punjul 70 mèter.

Cerita kadadeane Sidomukti iku jarene ratusan taun jaman mbiyen, nenek moyang kita jeroning upayane kanggé mukti nggayuh nirwana, meniti gunung, lan menembus alas Gunung Lewang Lewung. Ing panggènan punika sok wonten dhuwur awan kanggé semedi nyerahke awak kaliyan Sang Maha Pencipta alam semesta saktenane ngagumake, lan ngelapangake dhadha. Kita kapurun mbagi rasa seneng, lan ngajak sedoyo masarakat ndelok keindahane alam ing désa kita Sidomukti

catatan suku 

Pariwisata ing Jawa Tengah
Bandhungan, Semarang
Pariwisata
Curug Pitu Widadari ya iku salah sawijining obyek wisata kang ana ing Désa Keseneng, Kacamatan Sumawana, Kabupatèn Semarang. Obyek wisata iki awujud curug kang cacahé ana pitu. Ing kono ana sumur kang dipercaya duwé kekuwatan spiritual lan uga ana arena outbond. Curug iki ana ing iliné kali ringin. Sadurungé dadi obyek wisata taun 2009 panggonan iki awujud sawah warga sakiwa-tengené Désa Keseneng.

Fasilitas-fasilitas kang ana ing Curug Pitu Widadari iku pirang-pirang, kaya ta lahan parkir sing amba, warung-warung makan, mushola, lan sapituruté. Dalan yèn arep menyang curug sajatiné gampang nanging amarga dalané désa mula dalane kurang amba.

Cathetan suku

Sumawana, Semarang
Pariwisata ing Jawa Tengah
Curug
Uceng (jeneng latiné Nemacheilus masyai) ya iku kéwan kang urip ana banyu ing kalen-kalen cilik. Kéwané cilik lan dawa, ora ana sisike lan ukurane kurang luwih 2 cm. Uceng kalebu jinis iwak ing banyu tawa. Uceng iki wujude kaya iwak Teri, nanging luwih ireng lan lunyuné kaya welut. Iwak Uceng iki kerep dianggo gawé bebasan ya iku mburu Uceng kelangan dheleg. Iwak Uceng iki rasané yèn dimasak kaya iwak Kotes (Gabus).
Iwak iki kalebu iwak kang angel golekane, dasaré cilik lan lunyu.

Cathetan suku

Rujukan 
 Froese, Rainer, and Daniel Pauly, eds. (2006). "Nemacheilus masyai" in FishBase. April 2006 version.

Iwak
Iwak Arwana kang jeneng latinè (Scelopages Formosus) ya iku iwak kang uripè asli ana kali ing Pulo Kalimantan lan Papua. Iwak iki misuwur kanthi jeneng iwak naga dragon fish, barramundi, Saratoga, pla tapad, kelesa, siluk, kayangan, peyang, tangkeleso, lan aruwana utawa arowana.. Iwak iki duwé wujud kang kas kang katon gagah, sithik angkuhè, dijangkepi déning sungut lan sisik kang gedhé kang ndadèkakè dadi katon sangar lan nyengsemakè ati..

Mula akèh kang ngarani dragon fish utawa iwak naga.
Panggonan uripè kang asli lan alami ya iku ana ing pinggir kali kang ana witè engkana, putat, rasau, lan entagis kang oyotè tekan ngisor njero banyu, batang lan godhong-godhongè ngrembaka.. Ing Pulo Kalimantan ana Kabupatèn Kapuas Hulu, Kacamatan Slimbau, ing rawa lan dhasaranè lemah kang ana blethokè.. Ana Sumatera Selatan manggonè ing rawa kang dhasar lemahè gambut..

Jinis iwak arwana ing Asia 
 Arwana Ijo saka Viètnam, Thailand, lan Malaysia
 Arwana Emas saka Malaysia lan
 Buntut Abang saka Nagara Indonèsia. Kalbar warna abang, Sumsel warna ijo putih..

Saliyanè iku uga ana Arowana Banjar Rèd, Arowana Bin/Pino, Arowana Jardini (spésies asli saka Irian), lan Arowana Silver Brazil.

Iwak hoki ana kang percaya iwak Arwana iki ndadèkake sapa kang duwè dadi beja, marakake sugih, kanthi duwé ciri kang mirunggan reganè bisa banget larangè ngati atusan yuta rupiyah.
Iwak arwana iki kalebu iwak primitif akèh kang nemu fosile kang kurang luwih 10-60 kapungkur, lan wis èvolusi sepuluh yuta taun luwih. Pangananè iwak arwana ya iku: iwak cilik, kodok urang-urang, coro, jangkrik, lan klabang.
Iwak iki kalebu ing salah sijiné kulawarganè Ostèoglasidaè (kulawarga iwak kang ilatè duwé balung), ing dhasarè cangkemè awujud balung kang kanggonè padha karo untu.
Salah sijiné iwak arwana kang saiki meh langka ya iku jinis arwana asia (Scleropages formosus). Spesies iki duwé awak kang dawa, kanthi sirip duburè kang dawa adoh memburi awakè. Arwana asia iki duwé warna kepèrak-pèrakan, lan duwé rega èkonomi kang dhuwur, ing kolèktor fèng shui gelem bayar larang.

Umurè iwak arwana iki manut panggonan uripè. Yèn ta ana ing akuarium, bisa urip nganti 25 taun, nanging yèn ta urip ana kolam bisa nganti 60-70 taun.

Agus H. Tjakrawidjaja, ya iku wong kang neliti lan mbudidaya iwak arwana kanggo Program Widya dan Teknologi di Daerah (Iptekda) nuturakè yèn ta kepèngin iwak arwana bisa dawa umuré kanthi pasa. "Ikan arwana kudu dipasakè, supaya bisa njaga stabilitas abot awakè saéngga bisa luwih dawa umurè. Pakan iwan arwana kang paling apik ya iku kodhok kang sakdriji jenthikè wong dèwasa, utawa bisa uga iwak Mas, lan usus pitik. Siji iwak indukan diwènèhi rong kodhok sadinanè kaping pindho. Aturanè sadina mangan, sadina pasa. Yèn diwènèhi mangan kang kerep iwakè bakal rikat lemu, ora payu kaadol. Manawa lemu uga bisa nyiksa iwake amarga ana lemak kang mbunteti kanthong amabeganè bajur bisa marakakè iwak angèl obahakè awakè.

Cathetan suku 

Iwak kang larang
Iwak hias
Ronald Wilson Reagan () punika Présiden kaping-40 Amérika Sarékat (1981–1989) lan Gubernur kaping-33 California (1967–1975). Reagan ugi wujud aktor filem sadèrèngipun mlebet pulitik. Panjenenganipun gesang langkung lami tinimbang Présiden sanèsipun (93 taun, 119 dinten) lan wujud Présiden kapilih paling sepuh (69 taun, 349 dinten nalika mundhut kakuwaosan).

Pengangkatan Mahkamah Agung 
 Sandra Day O'Connor - 1981
 William Rehnquist – Ketua Mahkamah Agung, 1986 (Hakim Agung wiwit 1972)
 Antonin Scalia - 1986
 Anthony M. Kennedy - 1988

Pranala njawi 
 

 Biografi ing usa-presidents.info
 Ronald Reagan - Video & Audio | Biography | Speeches | Photos | Kutipan - déning Hagberg Média 

Tilar donya yuswa 93
Aktor-Pulitisi Amérika
Aktor Amérika
Présiden Amérika Sarékat
Calon Présiden Amérika Sarékat taun 1968
Calon Présiden Amérika Sarékat taun 1976
Calon Présiden Amérika Sarékat taun 1980
Calon Présiden Amérika Sarékat taun 1984
Pamimpin Perang Dingin
Artikel mawa basa krama
Lair 1911
Pandhan wangi iki kalebu wit-witan sing kanggo masak saben dina mliginé kanggo masak sega. Pandan wangi iki bisa digunakaké sadhengah ulah-ulahan. Amarga godhong pandan iki duwé keistiméwaan kang bisa marai panganan sing dikèi iku ambuné wangi lan bisa uga dadi pawerna panganan alami dadi ora marai ngrusakké ginjel lan kaséhatan awak. Pandan wangi jumbuh ning laladan tropis lan uga akèh ana ing latar omah utawa kebon. Pandan wangi jumbuh ana ing pinggir kali, pinggir rawa, lan uga panggon-panggon kang lembab, jumbuh ana ing laladan pasisir nganti ketinggian 500 m dpl. perdu taunan, 1–2 m. Batangé bulet tilas kanggo lungguh godhong, nyabang, njalar, oyod tunjang metu sakiwa-tengené pangkal batang lan cabang. godhong tunggal duduk, nganggo pangkal meluk batang, kesususn baris telu spiral. Saben godhong wujudé pita, tipis, lunyu, pucuk runcing, pinggir rata, balung sejajar, dawané 40–80 cm, ambané 3–5 cm, duriné nèmpel balung cawang godhong nduwuran ngisor pucuk-pucuk, warna ijo. Kembangè majemuk, bentukké bongkol, wernané putih. Buahé buah watu, nggantung, bentuké bal, diameteré 4-7.5 cm, dinding woh mrambut, wernané jingga. Pandan wangi uga bisa nggawé ayu. Wit sing bisa nuwuh ning laladan tropis bisa dipigunakaké ngilangké sindhap lan ngirengké rambut.

Titikan 
Titikané pandhan wangi iku:
 godhongé wernané ijo
 godhongé dawa-dawa ora duwé cabang
 oyoté mrambat
 isoh urip ana ing ngendi waé nalika cukup banyu lan aja kepanasen amarga ngapa yèn kepanasen godhongé bakalan dadi kuning wernané.

Jeneng-jeneng Pandan Wangi ning béda Nagara: 
 Indonesia:	Pandan Wangi, Daun pandan
 Inggris:	Fragrant pandan
 Melayu:	Pandan rampeh
 Vietnam:	Dúa thom
 Thailand:	Cây cõm nếp, Bai toey, Bai toey hom
 Filipina:	Pandan, Pandan mabango
 Cina:	bān lán (Mandarin)
 Jepang:	Nioi tako no ki.

Jeneng Lokal: 
Pandan rampe, p. seungit, p. room, p. wangi (Jawa).; Seuke bangu, s. musang, pandan jau, p. bebau, p. harum,; pandan rempai, p. wangi, p. musang (Sumatera). pondang,; pondan, ponda, pondago (Sulawesi).kelamoni, hao moni,; keker moni, ormon foni, pondak, pondaki, pudaka (Maluku).; Pandan arrum (Bali), bonak (Nusa Tenggara.

Sedulur cedhak: 
 Pandan Bidur
 Buah Merah
 Pandan Hias
 Pandan Kowang
 Pandan Laut
 Pandan Kecil
 Pandan Besar.

Mupangat Pandan Wangi: 
 Sumber pengharum pas panganan tradhisional dan minuman.
 Kanggopewangi dekorasi ruwang kamar penganten dan pelaminan
 Kanggo pewangi pakiwan
 Kanggo campuran kembang yèn pas sesaji.

Pawarna 
Kanggo pawarna gawénan bisa digawé:
 cepakke wedang panas yèn bisa pas digodhog dadi pas umap ngono.
 ceblongke godhong kang wis disiapké
 kira-kira 15 menit bisa dijupuk banyuné

Nanging arang-arang ngono, amarga diombe ya ora eca. Nanging menawa digawé ager-ager ya dadine sedep selain dadi warna alami dadi aromane ya wangi sanget.

Pranala njaba 

 P. amaryllifolius 
 Poto-poto Pandanus amaryllifolius

Cathetan suku 

Tetuwuhan
Wit
Kayu jati ya iku kayu kang asalé saka uwit Jati, wujud bahan kang kerep dianggo mbangun omah uatawa gawé perabotan omah kaya déné lemari, dipan, méja lan sapanunggalané. Kayu jati iku nduwèni mutu kang apik. Kayu kang gedhé, dawa, lurus, ukuirané bisa nganti 30-40 m.

Catethan suku

Kayu
Bahan

cu:Ꙁна́мѧ
Kapribadèn (utawa ing basa Inggris: personality) ya iku unsur tindak tandhuk. Miturut téyori psikologi kang asalé saka konsèp médis kuna.

Jinising 
Kapribadèn iku diperang dadi papat sipat utawa watak, ya iku
 Sanguinis
 Melankolis
 Koleris
 Phlegmatis.

Cathetan suku
Pramuka Siaga ya iku aran kanggo anggota Pramuka kang umuré 7-10 taun. Dirani Pramuka Siaga amarga trep karo kiasan ing mangsa perjuangan bangsa Indonésia, ya iku rikala rakyat Indonésia menyiagakan awaké dhéwé kanggo nggayuh kamardikan.
Kode Kahormatan kanggo Pramuka Siaga ana loro, Dwi Satya (Janji Pramuka Siaga), lan Dwi Darma (Ketentuan moral Pramuka Siaga).

Dwi Satya

Dwi Darma 
 Siaga berbakti kepada ayah dan ibundanya
 Siaga berani dan tidak putus asa

Ékan paling cilik ing Pramuka Siaga diarani Barung lan ékan saka barung-barung diarani Perindukan. Saben barung jumlah anggotane 5-10. Pramuka Siaga ketuane diarani Pemimpin Barung sing dipilih karo anggotane dhéwé. Saben pemimpin barung iki mengko bakal milih sakwong sing bakal dadi pemimpin Barung Utama sing diarani Sulung.
ing siaga ana telung tataran, ya iku:
 mula,
 bantu,
 tata

Saben anggota barung sing wis ngrampungaké SKU (Syarat Kecakapan Umum) duwé hak nganggo TKU (Tanda Kecakapan Umum) manut tingkatane sing dipasang ing lengen klambi sisih kiwa ing ngisoré tanda barung. TKU kanggo Siaga wujudé janur cacahé siji utawa diarani Mancung warna dasaré ijo.

Cathetan suku 

Pramuka
Organisasi
Inul Daratista ya iku artis dhangdhut kang kondhang saka goyang ngebore. Inul lair ana ing Pasuruan, Jawa Wétan tanggal 21 Januari 1979 kanthi nama asli Ainur Rokhimah. Bapaké Inul ya iku Abdullah Aman lan Ibune ya iku Rufia. Inul salah sawijining artis dangdut kang lumebu nominasi Penyanyi dhangdhut wanita tersohor ing ajang ADP-TPI 2005. Goyang ngebore Inul ngundhang akèh banget kontroversi. Salah sawijining pihak kang nentang goyang ngebore Inul ya iku H.Rhoma Irama si ratu Dhangdhut. Kala biyèn,Inul ora bisa nuntasake pendhidhikan SMA amarga katerbatasan biaya. Mula Inul nyoba ngadu nasib ing Jakarta dadi penyanyi dhangdhut kanggo nyukupi kabutuhan uripé dhèwèké lan kaluwargane. Saiki,saliyané dadi penyanyi Inul uga dadi enterpreunership sukses kanthi usaha karaoke kang diarani Inul Vista. ing taun 2011 kala wingi, Inul ngrilis lagu single pop kang esih ana aksen dhangdhute. Ing lagu pop iki, Inul uga tetep nunjukake goyang ngebor kang wis dadi ciri khase.

Karier 
Inul Daratista miwiti karier panggung minangka penyanyi dangdut liwat acara-acara rakyat ing laladan Pasuruan, Jawa Wétan. Tanpa diweruhi, aksi panggungé direkam vidéo. Vidéo iki banjur disebar sajeroning format VCD menyang ngendi-endi. Bab iki sing nyurung jeneng Inul dadi misuwur.
Seiring karo jejuluk "Ratu Ngebor", Inul wiwit tampil ing akèh panggonan lan jadwal manggungé dadi padhet. Sawetara stasiun télévisi uga rebutan nampilaké Inul.

Saliyané niti karir ing donya nembang, Inul uga duwé bisnis karaoké, Inul Vizta. Bisnisé sing duwé sawatara cabang iki tau kena masalah. Andar Situmorang nggugat amarga dianggep nglanggar hak cipta. Nanging ing wiwitan sasi Juni 2009, kasusé dimenangaké déning PN Jakarta Pusat.

Kauripan pribadi 
Pernikahan sing dilakoni Inul bebarengan karo bojoné, Adam Suseno sajeroning 13 taun durung pinaringan putra. Nanging mimpi iku pungkasané mawujud ing taun 2009. Liwat program bayi tabung, Inul kasil nglairaké putra pisanan ing sasi 19 Mèi 2009 tabuh 21.29 kanthi caesar. Bayi pisanan iki diwènèi jeneng Yusuf Ivander Damares.

Album 
 Goyang Inul
 Separuh Nafas
 Mau Dong
 Rasain Lho

Filmografi

Sinetron 
 Kenapa Harus Inul?
 Gara-Gara Inul
 Hikayah (Eps.Susuk Pemikat Si Penari Jaipong)
 Hikayah {Eps.Penyanyi Dangdut Banting Setir Jadi Pembantu}

Cathetan suku

Pranala njaba 
 
 Inul's Rules  (Time)
 Inul Daratista (myhero.com)
 'Dangdut' singer Inul is too hot for many Indonésia?
 A Singer's Gyrating Rattles Indonésia

Penyanyi Indonésia
Lair 1979
Brahmandapurana ya iku karya sastra Jawa Kuna kang awujud gancaran. Karya sastra iki ora ngemot pananggalan kapan olèhé tinulis lan sapa kang mrentah nulis. Isiné manéka warna, kaya ta carita sujarah lelakoné donya lan jagatraya kacipta, kaanan alam, wetuné 4 warna (brahmana, ksatria, waisya lan sudra) lan liya-liyané.

Cathetan suku 

Sastra Jawa Kuna